Zenéy wys haar staal in JakarandastadZenéy van der Walt. (Foto: GB Jordaan) Zenéy van der Walt het tydens die eerste ronde van Atletiek Suid-Afrika (ASA) se Grand Prix-reeks in Pretoria met ŉ kragvertoning vorendag gekom. Die 22-jarige atleet – wat vir haar oor-die-hekkie-seil-vaardighede bekend is – het dié keer amok in die 400 m gemaak toe sy die item in ŉ spogtyd van 50.81 sekondes gewen het. Sy het terstond vir die Wêreldkampioenskap gekwalifiseer wat Augustus in Boedapest aangebied word. Die opwindende oudatletiekster van Afrikaanse Hoër Meisieskool in Pretoria is ook verwant aan Jan Hendrik van der Westhuizen, Suid-Afrika se eerste sjef wat ’n Michelin-ster ontvang het. Van der Westhuizen het vroeër vir Maroela Media gesê dat hy baie trots op sy vinnigste familielid is. “Sy is nou weliswaar nie ’n Van der Westhuizen nie!” het hy geskerts. “Maar die ‘Van der’ in die ‘Van der Walt’ is klaar genoeg sodat ek baie trots kan rondloop en vir almal van haar vertel. Sy is nie net ’n ongelooflike atleet nie, maar ook ŉ fantastiese mens. Altyd positief en met ’n groot glimlag.” Kenia se Ferdinand Omanyala. (Foto: Photo/Foto) Dan het Kenia se Ferdinand Omanyala sy spiere in die 100 m gebult met sy goeie lopie van 10.12 sekondes. Die 27-jarige naelloper is die Afrika-rekordhouer in dié item nadat hy destyds die afstand in 9.77 sekondes afgeblits het. Benjamin Richardson was tweede oor die wenstreep met sy tyd van 10.33 sekondes. 100 m (vroue): 100 m (mans): 200 m (vroue): 200 m (mans): 400 m (vroue): 400 m (mans): 100 m-hekkies (vroue): Marioné Fourie seil oor ’n hekkie. (Foto: GB Jordaan) 110 m-hekkies (mans): 400 m-hekkies (vroue): 400 m-hekkies (mans): Hoogspring (vroue): Verspring (mans):